**Grgi 2. mjesto !**

Razgovarala: Anna Beg

Petar Grgić, učenik 8. b razreda, nedavno je sudjelovao na županijskom natjecanju iz povijesti gdje je osvojio visoko 2. mjesto.

*Dobar dan Petre, je li ti je ovo prvo županijsko natjecanje?*

Da. Ovo je prvi put da sam sudjelovao na županijskom natjecanju. Dobar je osjećaj, kruna na kraju osmog razreda.

*Na kojim si natjecanjima još sudjelovao?*

 *Prošle godine sam sa školskom nogometnom ekipom izborio ulazak na županijsko natjecanje, no, nažalos,t prije natjecanja sam se razbolio te nisam mogao sudjelovati. Mislim da smo tada ispali u grupnoj fazi natjecanja.*

*Jesi li zadovoljan svojim uspjehom iz povijesti?*

Svojim uspjehom iz povijesti sam prezadovoljan. Iskreno, nisam očekivao baš drugo mjesto, bio sam ugodno iznenađen plasmanom.

 *Što ti je učitelj Rasim rekao kad je vidio da si drugi?*

Učitelj mi je čestitao na drugom mjestu, no nisam vidio neko iznenađenje kod njega. Valjda je to očekivao od mene.

*Koliko je učenika osmih razreda sudjelovalo na natjecanju?*

Bilo nas je 12 iz osmih razreda. Mislim da je veliki uspjeh za školu što su je predstavljala dvojica učenika; moj prijatelj iz razreda Davide i moja malenkost.

 *Kakva su bila pitanja na ispitu?*

 Pitanja su bila teška, kako i priliči županijskom natjecanju, no većinu sam ih znao.

*Kako su tekle pripreme za županijski ogled u Vodnjanu?*

Ozbiljno smo se uhvatili posla čim smo saznali da smo pozvani u Vodnjan. Pošto u školi nismo obradili Drugi svjetski rat, ja i Davide smo to morali obraditi s učiteljem nasamo. Dosta smo vremena potrošili obrađujući tu cjelinu, a uz to smo morali i ponavljati staro gradivo. U dobrom društvu ništa nije teško.

Planiraš li se i sljedeće godine prijaviti na natjecanje iz povijesti?

 Ako bude prilike, zašto ne?

*Koja je tajna tvog uspjeha? Znamo da si odličan učenik, uvijek spreman na suradnju, pokretač razrednih aktivnosti i pozitivne atmosfere u svom jedinstvenom 8.b?*

Nema tu nekakvih velikih tajni. Učio sam što sam mislio da je važno i da bi moglo biti u ispitu. Samo treba biti smiren kada dobijete ispit i ne paničariti.

 *Što bi poručio svima koji žele ići na natjecanja?*

Ako to stvarno želite, potrudite se. Nitko vas ne sprječava da uzmete knjigu i to zaslužite.

 *Hvala ti što si se odazvao na ovaj intervju, nadam se da ćeš biti pozvan i na državno natjecanje.*